
Enesehindamise vorm

Enesehindamise vormi eesmärk on kirjeldada piirkondliku koostöögrupi valmisolekut rakendada „Turvalisuse märke“ osalevate omavalitsusüksuste lastekaitsetöö korralduses ja juhtumitöö praktikas.

Taotleja täidab vormi koostöös partneromavalitsusüksustega. Vormis esitatud teave peab olema kooskõlas taotluse, partnerite kinnituskirjade ja eelarvega.

Vormi täitmisel ei eeldata pikki üldkirjeldusi. Taotleja kirjeldab lühidalt ja konkreetselt piirkondliku koostöögrupi kavandatud toimimist, kes millise rolli võtab ning kuidas toetatakse „Turvalisuse märkide“ rakendamist osalevate omavalitsusüksuste lastekaitsetöö korralduses ja juhtumitöö praktikas.

1. Piirkondliku koostöögrupi koosseis

Taotleja esitab juhtiva omavalitsusüksuse ja partneromavalitsusüksuste nimekirja ning kinnitab, et piirkondlikus koostöögrupis osalevad üks juhtiv omavalitsusüksus ja vähemalt kaks partneromavalitsusüksust.

Kui piirkondliku koostöögrupi tegevustesse kaasatakse rohkem kui kaks partneromavalitsusüksust, kirjeldab taotleja ka nende osalemise viisi ja rolli. Toetuse maksimaalse summa arvutamisel võetakse arvesse üks juhtiv omavalitsusüksus ja kuni kaks partneromavalitsusüksust.

Juhtiv omavalitsusüksus:

Partneromavalitsusüksused, kelle kulusid arvestatakse toetuse maksimaalse summa kujundamisel:

Muud piirkondliku koostöögrupi tegevustesse kaasatavad omavalitsusüksused, kui on asjakohane:

Taotleja kirjeldus/kinnitus:

2. Juhtiva omavalitsusüksuse nõuetele vastavus

Taotleja kinnitab, et juhtivas omavalitsusüksuses töötab taotluse esitamise hetkel vähemalt kaks lastekaitsetöötajat lastekaitseseaduse § 18 lõike 1 tähenduses.

Taotleja esitab nõude täitmise kontrollimiseks viite avalikule allikale või muu teabe, mis võimaldab rakendusüksusel nõude täitmist kontrollida.

Viide avalikule allikale või muu kontrollimist võimaldav teave:

Taotleja kinnitus:

3. Piirkondliku koostöögrupi territoriaalne ja praktiline seotus

Taotleja kirjeldab, miks moodustatud koostöögrupp on territoriaalselt ja praktiliselt põhjendatud ning kuidas see toetab ühiste tegevuste korraldamist, regulaarset koostööd ja „Turvalisuse märkide“ rakendamist piirkonnas.

Territoriaalse seotuse all peetakse silmas koostöögrupis osalevate omavalitsusüksuste geograafilist ja piirkondlikku seost, näiteks vahetut või lähestikku paiknemist, kuulumist samasse maakonda või toimepiirkonda, ühiseid teenuspiirkondi, liikumisteid või olemasolevaid piirkondlikke koostööstruktuure.

Praktilise seotuse all peetakse silmas koostöögrupis osalevate omavalitsusüksuste sisulist ja korralduslikku seost, mis võimaldab projekti jooksul ühiseid tegevusi kavandada ja ellu viia. Taotleja võib kirjeldada näiteks senist koostöökogemust, ühiseid teenuseid või võrgustikke, sarnaseid lastekaitsetöö vajadusi, töötajate osalemise korraldamise võimalusi ning ühiste kohtumiste ja tegevuste praktilist teostatavust.

Taotleja kirjeldus:

4. Juhtiva omavalitsusüksuse roll

Taotleja kirjeldab, kuidas juhtiv omavalitsusüksus koordineerib piirkondliku koostöögrupi tegevusi, hoiab tervikpilti, toetab partneromavalitsusüksuste osalemist ning koondab aruandluse ja seireks vajaliku sisendi.

Taotleja kirjeldus:

5. Partneromavalitsusüksuste roll

Taotleja kirjeldab iga partneromavalitsusüksuse rolli projekti tegevustes, sealhulgas osalemist ühistes tegevustes, ametnike ja töötajate kaasamist, lastekaitsetöö juhtimise ja korraldamisega seotud isikute osalemist, info liikumise korraldamist ning aruandlussisendi esitamist.

Taotleja kirjeldus:

6. Juhtide ja lastekaitsetöö korraldamise eest vastutavate isikute osalemine

Taotleja kirjeldab, millised lastekaitsetöö juhtimise ja korraldamisega seotud isikud, sealhulgas ametnikud ja töötajad osalevad projekti tegevustes juhtivas omavalitsusüksuses ja partneromavalitsusüksustes ning kuidas on nende osalemine korraldatud.

Kirjelduses tuuakse välja:
1) millised lastekaitsetöö juhtimise ja korraldamisega seotud ametnikud ja töötajad on projekti kaasatud;
2) millistes koolitus-, arutelu- või rakendustegevustes nad osalevad;
3) kuidas tagatakse nende järjepidev kaasatus kogu projekti jooksul ning kuidas nende osalemine on seotud „Turvalisuse märkide” rakendamise eestvedamise, töökorralduse kohandamise ja töötajate toetamisega;
4) kuidas juhid ja lastekaitsetöö korraldamise eest vastutavad isikud jälgivad õpitu kasutuselevõttu ja rakendamise kvaliteeti oma omavalitsusüksuses.

Taotleja kirjeldus:

7. Töötajate osalemine

Taotleja esitab projekti tegevustes, sealhulgas koolitusprogrammis osalevate ametnike ja töötajate hinnangulise arvu omavalitsusüksuste kaupa ning kirjeldab, kuidas tagatakse nende osalemine koolitus- ja rakendustegevustes.

	Juhtiv omavalitsusüksus
	Hinnanguline osalejate arv:

	Partneromavalitsusüksus 1
	Hinnanguline osalejate arv:

	Partneromavalitsusüksus 2
	Hinnanguline osalejate arv:

	Muud kaasatavad omavalitsusüksused, kui asjakohane
	Hinnanguline osalejate arv:

	Osalejate arv kokku:
	



Taotleja kirjeldus:

8. „Turvalisuse märkide“ rakendamine

Taotleja kirjeldab, kuidas viiakse „Turvalisuse märgid“ osalevate omavalitsusüksuste lastekaitsetöö korraldusse ja juhtumitöö praktikasse ning millist muutust senises töökorralduses või juhtumitöö praktikas soovitakse saavutada.

Kirjelduses tuuakse välja:
1) kuidas lastekaitsetöö juhtimise ja korraldamise eest vastutavad isikud toetavad „Turvalisuse märkide“ rakendamist, sealhulgas ootuste seadmist, töökorralduse kujundamist ja töötajatele vajaliku toe võimaldamist;
2) kuidas piirkondliku koostöögrupi tegevused seotakse iga osaleva omavalitsusüksuse enda töökorralduse ja juhtumitöö praktikaga;
3) kuidas toetatakse töötajaid õpitu kasutamisel igapäevases juhtumitöös;
4) kuidas kasutatakse „Turvalisuse märke“ lapse, pere ja võrgustiku kaasamisel ning abi planeerimisel, sealhulgas kuidas tagatakse lapse sisuline osalemine teda puudutavate otsuste ja tegevuste kavandamisel, lapsele ja perele arusaadav teabevahetus, lapse võimalus oma arvamust väljendada ning lapse ja pere tagasisidega arvestamine, vajaduse korral lapse vanust, arengutaset ja abivajadust arvestades;
5) kuidas luuakse võimalused juhtumitöö aruteludeks, tagasisideks ja praktika kvaliteedi hoidmiseks;
6) millist muutust senises töökorralduses või juhtumitöö praktikas soovitakse projekti tulemusel saavutada.

Taotleja kirjeldus:

9. Ühised rakendustegevused ja kogemusõpe

Taotleja kirjeldab, milliseid ühiseid tegevusi piirkondlik koostöögrupp kavandab, et toetada „Turvalisuse märkide“ rakendamist ja piirkondliku koostöögrupi ühiste arendus- ja rakendustegevuste elluviimist.

Kirjelduses tuuakse välja:
1) milliseid ühiseid kohtumisi, arutelusid, praktikapäevi või muid tegevusi kavandatakse;
2) kuidas jagatakse kogemusi ja õpitakse üksteise praktikast;
3) kuidas kogutakse tagasisidet ja hinnatakse rakendamise edenemist;
4) kuidas kasutatakse ühistes tegevustes tekkinud järeldusi töökorralduse ja juhtumitöö praktika arendamiseks.

Taotleja kirjeldus:

10. Piirkondliku arendusfondi kasutamine

Taotleja kirjeldab, millisteks piirkondliku koostöögrupi ühisteks arendus- ja rakendustegevusteks kavandatakse kasutada piirkondlikku arendusfondi ning kuidas need tegevused toetavad „Turvalisuse märkide“ rakendamist osalevate omavalitsusüksuste lastekaitsetöö korralduses ja juhtumitöö praktikas.

Kirjelduses tuuakse välja:
1) milliseid ühiseid arendus- ja rakendustegevusi arendusfondist kavandatakse;
2) kuidas kavandatud kulud toetavad piirkondliku koostöögrupi toimimist ja ühise praktika kujundamist;
3) kuidas kavandatud arendus- ja rakendustegevused loovad püsivaid eeldusi „Turvalisuse märkide“ rakendamiseks ning toetavad igapäevast juhtumitööd, ühiseid tööviise, töötajate õppimist või kvaliteedi hoidmist ka pärast projekti lõppu;
4) kas arendusfondist kavandatakse katta töövahendite, ruumilahenduste või ruumide kasutatavaks kohandamise kulusid ning kuidas need toetavad „Turvalisuse märkide“ rakendamist;
5) millist võrdseid võimalusi või ligipääsetavust toetavat lahendust piirkondlikus koostöögrupis kavandatakse ning kuidas see toetab lapse, pere või võrgustikuliikme osalemist, teabe arusaadavust, teenusele ligipääsu või võrdset kohtlemist;
6) kas kavandatakse rahvusvahelise koostöö tegevusi ning kuidas need toetavad määruse eesmärki.

11. Riskid ja nende maandamine

Taotleja kirjeldab projekti peamisi riske, sealhulgas juhtimistasandi esindajate osalemise, töötajate vahetumise, partnerite koostöö, ajakava ja rakendamisega seotud riske, ning nende maandamise viise.

Taotleja kirjeldus:

12. Tulemuste ja edenemise jälgimine

Taotleja kirjeldab, kuidas piirkondlik koostöögrupp jälgib projekti tegevuste elluviimist, „Turvalisuse märkide“ rakendamise edenemist ja tulemuste saavutamist.

Kirjelduses tuuakse välja:
1) kuidas kavandatakse jälgida koolitusprogrammis osalejate arvu, sealhulgas unikaalsete osalejate arvestust;
2) kuidas kavandatakse jälgida piirkondliku koostöögrupi ühiste tegevuste toimumist ja nendes osalemist;
3) kuidas kavandatakse hinnata „Turvalisuse märkide“ kasutuselevõttu osalevate omavalitsusüksuste lastekaitsetöö korralduses ja juhtumitöö praktikas, sealhulgas lapse ja pere kaasamist, lapse turvalisuse eesmärkide ja soovitud muutuste sõnastamist, õpitud tööviiside ja töövahendite kasutamist ning muutusi juhtumitöö praktikas;
4) milliseid andmeid, dokumente või muid allikaid kavandatakse kasutada edenemise hindamiseks, näiteks osalejate nimekirjad, tegevuste kokkuvõtted, kohtumiste protokollid, juhtumiarutelude kokkuvõtted, tagasiside või enesehindamine;
5) kui sageli kavandatakse edenemist üle vaadata ja kuidas tulemusi kasutatakse projekti tegevuste kohandamiseks.

Taotleja kirjeldus:

13. Jätkusuutlikkus

Taotleja kirjeldab, kuidas piirkondliku koostöögrupi loodud töökorraldust, koostöövorme ja „Turvalisuse märkide“ kasutamist jätkatakse pärast projekti abikõlblikkuse perioodi lõppu. Kirjelduses tuuakse välja, millised korralduslikud eeldused luuakse projekti jooksul jätkusuutlikuks rakendamiseks, sealhulgas juhtide roll, uute töötajate sisseelamise ja juhendamise korraldus, töötajate professionaalse toe võimalused ning rakendamise kvaliteedi hoidmine.

Taotleja kirjeldus:

14. Topeltrahastamise vältimine

Taotleja kinnitab, et projekti samu tegevusi ja kulusid ei rahastata samal ajal teisest riigieelarvelisest, Euroopa Liidu või välisabi vahendite allikast.

Taotleja kinnitus:

